
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 821 

19 Οκτωβρίου 1995 


ΠΟΛΕΟΔΟΜΙΑ 

ΑΠΟΦΑΣΕΙΣ 

ΑριΒ. 501/26.9.1995 (1) 

Αναθεώρηση ρυμοτομικού σχεδίου, επιβολή ειδικών δρων 
και περιορισμών δόμησης και λοιπές πολεοδομικές 
ρυθμίσεις στην περιοχή εκτός του οριοθετημένου τμή¬ 
ματος του παραδοσιακού οικισμού της Ξάνθης όπως 
αυτή προσδιορίζεται από το αρ. 1 του παρόντος. 

Ο ΝΟΜΑΡΧΗΣ ΞΑΝΘΗΣ 
Έχοντας υπ’ άψιν: 

1. Τις διατάξεις του Ν.Δ/τοςτης17.7.1923όπως μετα- 
γενέστερα τροποποιήθηκαν και συμπληρώθηκαν και ειδι- 
κώτερα στα αρ, 3, 9, 29 και 70. 

2. Τις διατάξεις του Ν. 1577/85 (ΦΕΚ 210/Α) και ειδι- 
κώτερα τα άρθρα 6, 7, 8, 9 και 30 αυτού. 

3. Τις διατάξεις του Ν. 947/79 (169/Α) και ειδικώτερα 
το αρ. 62 παρ. 1. 

4. Τις διατάξεις του Α.Ν. 314/68 (ΦΕΚ 47/Α)όπως τρο¬ 
ποποιήθηκαν και συμπληρώθηκαν με το υπ' αριθμ. 
1018/71 Ν. Δ/γμα (ΦΕΚ 220/Α) και με την παρ. 3 του αρ. 
34 του Ν. 1577/85 (ΦΕΚ 210/Α). 

5. Τις διατάξεις του υπ' αριθ. 183/86 Π. Δ/τος (ΦΕΚ 
70/Α) και ειδικώτερα της παρ. 1 α του αρ. 1 αυτού. 

6. Την υπ’ αριθ. Γ.27944/1382/15.3.88 απόφαση του 
Υπουργού ΠΕΧΩΔΕ «έγκριση Γενικού Πολεοδομικού Σχε¬ 
δίου του Δήμου Ξάνθης» (ΦΕΚ 501/Δ). 

7. Την υπ’ αριθ. Α/Φ31/10500/1151/5.5.76 (ΦΕΚ 
661 /Β) απόφαση του Υπουργού Πολιτισμού «περί κηρύ- 
ξεως Παλαιός πόλεως Ξάνθης ως τόπου χρήζοντος ειδι¬ 
κής κρατικής προστασίας, 

8. Την υπ’ αρ. Α/Φ31/52459/6008/17.2.77 (ΦΕΚ 
142/Β) απόφαση του Υπουργού Πολιτσμού «περί περιορι¬ 
σμού της διατηρητέας ζώνης της πόλεως Ξάνθης». 

9. Την υπ’ αρ. 188/93 απόφαση του Δημοτικού Συμβου¬ 
λίου Ξάνθης. 

10. Την υπ’ αρ. 225/93 γνωμοδότηση του Δημοτικού 
Συμβουλίου Ξάνθης επί των ενστάσεων. 

11. Την υπ’ αρ. 14355/30.11.95 γνωμοδότηση της Δ/ 
νσης Τ.Υ. του Δήμου Ξάνθης. 

12. Την υπ' αρ. 1756/29.12.93 γνωμοδότηση της 4ης 
Εφορείας Νεωτέρων Μνημείων του ΥΠΠΟ. 

13. Τις υπ’ αρ. 7/94 και 5/95 γνωμοδοτήσεις του ΣΧΟΠ 
Ν. Ξάνθης, αποφασίζουμε: 


Αρθρο 1 

Εγκρίνουμε την αναθεώρηση του ρυμοτομικού σχεδίου 
της περιοχής του θέματος, η οποία από Βοράν βρίσκεται 
σε επαφή με το οριοθετημένο τμήμα του παραδοσιακού 
οικισμού της Ξάνθης (όπως αυτό προσδιορίζεται με την 
απόφαση Α/Φ31/52459/6006/17.2.77 ΦΕΚ 142/Β), 
από τα άλλα δε σημεία περιβάλλεται απά τις οδούς 4ης 
Οκτωβρίου και Ν. Βάγδου, την Κεντρική Πλατεία, την οδό 
Π. Τσαλδάρη και την όχθη του Κόσυνθου, όπως ειδικώ- 
τερα σημειώνεται στους χάρτες Π1.6.6., Π.1.6.7, 
Π.1.6.10, Π.1.6.11, Π.1.6.13 που συνοδεύουν το παρόν. 

Άρθρο 2 

Γενικοί όροι δόμησης 

2.1 .Για την περιοχή που περιγράφεται στο αρ. 1 του πα¬ 
ρόντος εγκρίνουμε τους παρακάτω γενικούς όρους δόμη¬ 
σης. 

Αρτιότητες: Πρόσωπο: ΙΟμ Εμβ. 200 μ 2 

για τα προ 18.12.85 Π:8μ Εμβ. 200 μ 2 

για τα προ 5.9.66 Π: 6μ Εμβ. 200 μ 2 

- Μέγιστος Συντελεστής Δόμησης: 2,4 

- Ποσοστό κάλυψης: 70% 

-Μέγιστο ύψος: 14,5μ 

- Δίνεται η δυνατότητα εφαρμογής του αρ. 14 του ΓΟΚ 
’85 για χαμηλά κτήρια και η αύξηση του ποσοστού κάλυ¬ 
ψης σε 80%. 

- Τα λοιπά κατά ΓΟΚ. 

2.2. Ειδικά για τα οιόπεδα που έχουν πρόσωπο εκτός 
του ορίου προστασίας στις οδούς Β. Κων/νου και Β. Σο¬ 
φίας από το ύψος της Κονίτσης μέχρι και την Μαυρομι- 
χάλη εγκρίνουμε τους παρακάτω γενικούς όρους δόμη¬ 
σης: 

- Μέγιστος Συντελεστής Δόμησης: 1,4 

- Μέγιστο ύψος: 9.00 

- Κατά τα λοιπά ισχύουν οι γενικοί όροι δόμησης της 
παρ. 2.1. 

Άρθρο 3 

Πρόσθετοι περιορισμοί και ειδικοί άροι δόμησης 

Για την περιοχή του αρ. 1 επιβάλλονται οι παρακάτω 
πρόσθετοι περιορισμοί και ειδικοί άροι δόμησης: 

3.1. Απαγορεύεται η κατασκευή κτιρίων σε πυλωτή. 

- Απαγορεύονται οι εσοχές στους ορόφους εκτός από 
τις περιπτώσεις που το επιβάλλει το ρυμοτομικό σχέδιο ή 
κατ’ εξαίρεση μετά από έγκριση της ΕΠΑΕ. 

- Οι απολήξεις των κλιμακοστασίων να τοποθετούνται 
σε απόσταση από τις όψεις των κτιρίων ώστε να διακρίνο- 
νται όσο το δυνατόν λιγότερο. 

- Στις οδούς Γ. Σταύρου, Κονίτσης, Β. Κων/νου, Π. 
Τσαλδάρη, Σμηναγού Μητράκη όπου στις πινακίδες του 
ρυμοτομικού σχεδίου υποδεικνύεται με κόκκινη μετωπική 
γραμμή, η όψη του κτιρίου πάνω από τα 7.5μ ύψος τοπο¬ 
θετείται σε υποχώρηση στη θέση που ορίζεται στις αντί¬ 
στοιχες πινακίδες. ■> 

- οι όψεις και η μορφολογία όλων των κτιρίων της περιο¬ 
χής του άρ. 1 του παρόντος εγκρίνονται από την ΕΠΑΕ. 

3.2. Στο μέτωπο της γωνίας Β. Κων/νου και Π. Τσαλ¬ 
δάρη, (Τομέας νΐΙΙ-ΘΙ χάρτης Π.1.6.10) για τα κτίρια που 
θα κτισθούν μελλοντικά θα επαναλαμβάνεται η μορφή της 
πρόσοψης των διατηρητέων κτιρίων του συνόλου. Το ανώ¬ 
τατο επιτρεπόμενο ύψος του τομέα ΜΙΙ-Θ1 καθορίζεται 
στα 8,5μ. Η ΕΠΑΕ μπορεί να επιτρέψει μικρή διακύμανση 
στο ύψος αυτό (όχι μεγαλύτερη του 5% μόνον όταν αυτό 
στοχεύει στη βελτίωση της συνέχειας της όψεως του οι¬ 
κοδομικού μετώπου). Πάνω από το ανώτατο ύψος επιβάλ¬ 
λεται η κατασκευή στέγης με τη μορφή και το μέγεθος 
(δίρριχτη με μέγιστο ύψος 2.00μ) που έχουν τα διτηρητέα 
κτίσματα του τμήματος αυτού. 

3.3. Ειδικά για τα νέα κτίρια της περιοχής της παρ. 2.2. 
επιβάλλονται επιπροσθέτως οι ειδικοί όροι δόμησης που 
καθορίζονται με Π. Δ/γμα για το οριοθετημένο τμήμα του 
Παραδοσιακού οικισμού. 

Άρθρο 4 

Αποκατάσταση επανάχρηση των διατηρητέων 
κτιρίων της περιοχής. 

Για την αποκατάσταση - επανάχρηση των διατηρητέων 
κτιρίων κατηγοριών Α, Β, και Γ της περιοχής μελέτης κα¬ 
θορίζονται οι παρακάτω αρχές και ειδικοί περιορισμοί: 

1. Σε όλα τα διατηρητέα κτίρια Α, Β και Γ κατηγορίας 
απαγορεύεται η αλλοίωση των όψεων. Κάθε εργασία επι¬ 
σκευής απαιτεί έγκριση αρμόδιας επιτροπής. Προωθείται 
η αποκατάσταση των τυχόν υπαρχόντων αλλοιώσεων και 
απομακρύνονται οι αρνητικές προσθήκες. 

2. Απαραίτητες προσθήκες για εξασφάλιση χώρων 
υγιεινής κ.λ.π. πρέπει να τοποθετούνται σε αφανή μέρη, 
στην πίσω πλευρά των κτιρίων. Η μορφή των προσθηκών 
θα πρέππει να εναρμονίζεται με τον αρχιτεκτονικό χαρα¬ 
κτήρα του ιστορικού κτιρίου, αλλά και να διαφοροποιείται 
διακριτικά. 

3. Ειδικότερ στα κτίρια Α και Β κατηγορίας οι απαραίτη¬ 
τες επεμβάσεις στο εσωτερικό θα πρέπει να περιορίζο¬ 
νται σε δευτερεύοντες χώρους και να μη θίγουν ουσια¬ 
στικά την τυπολογία και τα αξιόλογα άλλα στοιχεία του κτι¬ 
ρίου (διάκοσμο κ.λ.π.). Ενοποίηση εσωτερικών χώρων 
μπορεί κατ’ εξαίρεση να επιτρέπεται σε κτίρια Β κατηγο¬ 
ρίας, κατόπιν εγκρίσεως αρμόδιας επιτροπής και με την 
προϋπόθεση ότι διατηρούνται στοιχεία της αρχικής διάτα¬ 
ξης ικανά να επιτρέψουν την υπόμνησή της, (στηρίγματα, 
οροφές κ.λ.π.). 

4. Στα κτίρια Γ κατηγορίας επιτρέπονται επεκτάσεις και 
προσθήκες μεγαλύτερης κλίμακας, εφ’ όσον δεν είναι 
ορατές στα προστατευόμενα μέτωπα των δρόμων. 

5. Τρόποι επέμβασης - υλικά. 

Η συντήρηση και αποκατάσταση των διατηρητέων κτι¬ 
ρίων γίνεται κατά προτίμηση με τρόπους και υλικά συμ¬ 
βατά προς την υπάρχουσα δομή και τα υλικά του εκάστοτε 
κτίσματος και στα επί μέρους στοιχεία του. Συμβατά υλικά 


θεωρούνται όσα έχουν μηχανικές, χημικές και φυσικές 
ιδιότητες ανάλογες, ή τουλάχιστον χωρίς μεγάλες αποκλί¬ 
σεις από τα αρχικά υλικά του κτιρίου (π.χ. το μπετόν δεν 
είναι συμβατό με τις παραδοσιακές κατασκευές). 

Συμβατοί τρόποι επέμβασης θεωρούνται αυτοί που δια¬ 
τηρούν το αρχικό δομικό και στατικό σύστημα, και τις βασι¬ 
κές αρχές λειτουργίας του. Η αντικατάσταση των κατε¬ 
στραμμένων στοιχείων γίνεται κατά προτίμηση με υλικά 
ανάλογα με τα αρχικά (π.χ. ξύλινα στοιχεία στεγών, πατω¬ 
μάτων, σκελετοί ξυλόπηκτων τοίχων, επισκευάζονται με 
ξύλα και δεν αντικαθίστανται με κατασκευές από μπετόν. 
Στους ξυλόπηκτους τοίχους η πλήρωση των κενών του 
σκελετού μπορεί να γίνει με πλινθοδομή αντί της πλινθιάς 
π.χ. ή με επιχρισμένα πηχάκια, όχι όμως με πλάκες φελι- 
ζόλ. 

Σε τυχόν απαραίτητες ενισχύσεις μπορεί να γίνει χρήση 
νέων μη συμβατών υλικών (π.χ. μέταλλα, στοιχείων από 
μπετόν) αρκεί στη θέση και την έκταση που αυτό χρησιμο¬ 
ποιούνται, η λειτουργία τους να συμβιβάζεται με το υπάρ- 
χον δομικό σύστημα και να μην έχει αρνητικές επιπτώσεις. 
(π.χ. είναι δεκτές μεταλλικές ενισχύσεις σε ξύλινα στοι¬ 
χεία ενισχύσεις μπετόν σε θεμέλια κ.λ.π.). 

Συμπερασματικά, οι ενισχύσεις και αντικαταστάσεις δεν 
πρέπει να αναιρούν το αρχικό δομικό και στατικό σύστημα. 

Με τον τρόπο αυτό δεν είναι π.χ. αποδεκτή η αντικατά¬ 
σταση ξυλόπηκτων ορόφων με συνήθεις κατασκευές από 
σκελετό μπετόν, ή από αμιγή φέρουσα πλινθοδομή, ούτε 
στο σύνολο της κατασκευής ούτε εν μέρει. 

Γενικά προωθείται η συστηματική αποκατάσταση σύμ¬ 
φωνα με τις διεθνείς αρχές των αναστηλώσεων ιστορικών 
κτιρίων. 

Κατ' εξαίρεση για τα κτίρια Γ κατηγορίας, που είναι σε 
κακή κατάσταση, επιτρέπονται, όπου κρίνεται αναγκαίο 
από αρμόδια επιτροπή, και συμβατικές ανακατασκευές 
χωρίς τη διατήρηση των αρχικών υλικών και του δομικού 
συστήματος, με την προϋπόθεση ότι επαναλαμβάνεται η 
αρχική μορφή. 

6. Χρωματισμοί. Ο εξωτερικός χρωματισμός των κτιρίων 
πρέπει να βασίζεται σε έρευνα των διαδοχικών στρωμά¬ 
των βαφής των προσόψεων. 

Άρθρο 5 
Ζώνες χρήσεων 

Στην περιοχή ορίζονται οι παρακάτω ζώνες χρήσεων το 
περιεχόμενο των οποίων καθορίζεται γενικά από το Π.Δ. 
23.2.87 (ΦΕΚ 166/Δ/6.3.87) με εξειδικεύσεις που αιτιο¬ 
λογούνται από την Πολεοδομική μελέτη σύμφωνα με το 
αρ. 11 του Π.Δ. 23.3.87. 

Το περιεχόμενο των ζωνών για την περιοχή ορίζεται ως 
εξής: 

5.1 ΑΜΙΓΗΣ ΚΑΤΟΙΚΙΑ 1 (ΑΚ1) 

Επιτρέπονται οι χρήσεις αμιγούς κατοικίας όπως προσ¬ 
διορίζονται από το αρ. 2 του Π.Δ. της 23.2.1987 (ΦΕΚ 
166Δ) και ειδικότερα: 

α. Κατοικία και κατ’ εξαίρεση επιτρέπεται να χρησιμο¬ 
ποιούνται χώροι κτιρίων κατοικίας γαι άσκηση επαγγέλμα¬ 
τος συμβατού με την κύρια χρήση του κτιρίου (ιατρεία, δι¬ 
κηγορικά γραφεία, τεχνικά γραφεία κ.λ.π.). 

β. Εμπορικά καταστήματα που εξυπηρετούν τις καθη¬ 
μερινές ανάγκες των κατοίκων της περιοχής (καταστή¬ 
ματα τροφίμων, ψιλικών ειδών, φαρμακείο κ.λ.π.) μόνο 
στο ισόγειο, απαγορευομένων των υπεραγορών και των 
πολυκαταστημάτων. 

V- Κτίρια κοινωνικής πρόνοιας, 
δ. Κτίρια πρωτοβάθμιας και δευτεροβάθμιας εκπαίδευ¬ 
σης. _ 

ε. =ενώνες μικρού δυναμικού {μέχρι 50 κλίνες), 
στ. θρησκευτικοί χώροι, 
ζ. Πολιτιστικά κτίρια. 

η. Μόνον γήπεδα στάθμευσης που εξυπηρετούν τις 
ανάγκες της περιοχής όπου ορίζονται.από το ρυμοτομικό 
σχέδιο. Κατ’ εξαίρεση επιτρέπονται κτίρια στάθμευσης 
συνολικά σε υπόγειους χώρους μόνο μετά από έγκριση 
της αρμόδιας ΕΠΑΕ. 

5.2 ΓΕΝΙΚΗ ΚΑΤΟΙΚΙΑ 1 (ΓΚ1) 

Επιτρέπονται οι χρήσεις αμιγούς κατοικίας όπως προσ¬ 
διορίζονται από το άρθρο 2 του Π.Δ. της 23.2.19Θ7 {ΦΕΚ 
1Θ6Δ) στους ορόφους και γενικής κατοικίας του αρ. 3 στο 
ισόγειο και ειδικότερα: 

α. Κατοικία και κατ' εξαίρεση επιτρέπεται να χρησιμο¬ 
ποιούνται χώροι κτιρίων κατοικίας για άσκηση επαγγέλμα¬ 
τος συμβατού με την κύρια χρήση του κτιρίου {ιατρεία, δι¬ 
κηγορικά γραφεία κ.λ.π.). 

β. Εμπορικά καταστήματα {με εξαίρεση τις υπεραγορές 
και τα πολυκαταστήματα), 
γ. Γραφεία, Ασφάλειας, 
δ. Τράπεζες, Κοινωφελείς Οργανισμοί, 
ε. Πολιτιστικά κτίρια και εν γένει πολιτιστικές εγκατα¬ 
στάσεις. 

στ. Κτίρια κοινωνικής πρόνοιας, 
ζ. Κτίρια πρωτοβάθμιας και δευτεροβάθμιας εκπαίδευ¬ 
σης. 

η. Εστιατόρια, αναψυκτήρια. 

θ. Μόνον υπόγειοι χώροι κτιρίων και γήπεδα στάθμευ¬ 
σης που εξυπηρετούν τις ανάγκες της περιοχής, 
ι. θρησκευτικοί χώροι, 
κ. Αθλητικές εγκαταστάσεις, 
λ. Ξενώνες μικρού δυναμικού (μέχρι 50 κλίνες). 

5. 3 Κέντρο Πάλεως (ΚΠ) 

Επιτρέπονται οι χρήσεις του άρθρου 4 του Π.Δ. της 
23.2.87 (ΦΕΚ 166Δ) και ειδικότερα: 
α. Κατοικία 

β. Ξενώνες, ξενοδοχεία και λοιπές τουριστικές εγκατα¬ 
στάσεις, 

γ. Εμπορικά καταστήματα. 

δ. Γραφεία, τράπεζες, ασφάλειες, κοινωφελείς οργανι¬ 
σμοί. * 

ε. Διοίκηση, 
στ. Εστιατόρια, 
ζ. Αναψυκτήρια. 

η. Κέντρα διασκέδασης, αναψυχής, 
θ. Χώροι συνάθροισης κοινού, 
ι. Πολιτιστικά κτίρια και εν γένει πολιτιστικές εγκατα¬ 
στάσεις. 


κ. Κτίρια εκπαίδευσης, 
λ, θρησκευτικοί χώροι, 
μ. Κτίρια κοινωνικής πρόνοιας, 
ν. Επαγγελματικά εργαστήρια χαμηλής όχλησης, 
ξ. Κτίρια, γήπεδα στάθμευσης. 

5,4. Ελεύθερος Χώρος (ΕΧ2) - Παζάρι 
Στο χώρο αυτό δεν επιτρέπεται η λειτουργία άλλων χρή¬ 
σεων εκτός από αυτές που εξυπηρετούν αποκλειστικά το 
Παζάρι. Επιτρέπεται η εγκατάσταση προσωρινών κατα¬ 
σκευών για εποχιακές εκδηλώσεις, εμπορικές εκθέσεις 
κ.λ.π. μετά από έγκριση της Δημοτικής Αρχής. 

5.5 Τα κτίρια ή τμήματά τους και τα δομικά έργα ταξινο¬ 
μούνται σύμφωνα με τη χρήση τους σύμφωνα με το αρ. 3 
παρ. 1 του Κτιριοδομικοϋ Κανονισμού (ΦΕΚ 59/Δ/ 
3.2.89). 

5.6. Προβλέπονται ειδικές ρυθμίσεις που διέπουν την 
μετεγκατάσταση ή την υπό όρους συνέχιση της λειτουρ¬ 
γίας των παρακάτω καταστημάτων όπως ορίζονται απά 
την Υπουργική απόφαση {ΦΕΚ 526/Β/8.9.83 Α1Β/8577/ 
83). 

Τα καταστήματα αυτά κατατάσσονται ως προς την πο- 
λεοδομική τους λειτουργία στην περιοχή ως εξής: 
α. Καφενείο παραδοσιακό (άρθρο 37, παρ. 2α). 
β. Καφετερία (εκσυγχρονισμένο καφενείο) άρθρο 37, 
παρ. 2β). 

γ. Μπάρ (άρθρο 37, παρ. 2γ). 
δ. Κυλικείο (άρθρο 37, παρ. 2δ). 
ε. Εστιατόριο, ταβέρνα, οινομαγειρείο, ψαρο-ταβέρνα 
(άρθρο 38, παρ. 2α, 2β). 

στ. Ψητοπωλείο, οβελιστήριο, πιτσαρία, σνάκμπαρ (άρ¬ 
θρο 38, παρ. 2στ). 
ζ. Μικτά καταστήματα (άρθρο 40). 
η. Κέντρα διασκεδάσεως (άρθρο 41). 
θ. Αναψυκτήρια, γαλακτοπωλεία, οβελιστήρια κ.λ.π.(για 
περαστικούς - ορθίους) (άρθρο 42). 

ι. Καταστήματα τροφίμων (παντοπωλεία, ιχθυοπωλεία, 
οπωροπωλεία κ.λ.π.) (άρθρο 43). 
κ. Υπεραγορές τροφίμων (άρθρο 44). 
λ. Αποθήκες τροφίμων και ποτών χονδρικού εμπορίου 
(άρθρο 45). 

μ. Λαϊκές αγορές (άρθρο 46). 
ν. Αναπηρικά περίπτερα (άρθρο 47). 
ξ. Αυτόματοι πωλητές {άρθρο 48). 
ο. Πλανόδιοι (άρθρο 49). 

Επιτρέπεται η εγκατάσταση των παραπάνω (εκτός από 
τις κατηγορίες μ, ν, ξ, ο) στις ζώνες που αναφέρει ο Πίνα¬ 
κας I. 

Επιτρέπεται η εγκατάσταση των καταστημάτων μ, ν, ξ, ο 
στους ελεύθερους κοινόχρηστους χώρους της περιοχής, 
μόνο σε θέσεις που έχουν προσδιοριστεί από το Δήμο. 

ΠΡΟΣΤΑΣΙΑ, ΑΠΟΚΑΤΑΣΤΑΣΗ ΚΑΙ ΑΞΙΟΠΟΙΗΣΗ ΤΟΥ ΠΑΡΑΔΟΣΙΑΚΟΥ ΟΙΚΙΣΜΟΥ ΤΗΣ ΞΑΝΘΗΣ 

' * 



ΠΙΝΑΚΑΣ 1 


ΚΑΤΑΣΤΗΜΑΤΑ ΥΓΕΙΟΝΟΜΙΚΟΥ ΕΝΔΙΑΦΕΡΟΝΤΟΣ 
ΕΠΙΤΡΕΠΟΜΕΝΕΣ ΚΑΤΗΓΟΡΙΕΣ ΑΝΑ ΖΩΝΗ 


ΑΚ1 ΑΚ2 ΓΚ1 ΓΚ2 ΤΚ ΠΚ Ζ 

ΚΑΦΕΝΕΙΟ 

■ ■ ■ ■ ■ 


ΚΑΦΕΤΕΡΙΑ 

■ ** ■ ■ ■ 


ΜΠΑΡ 

■ ■ ■ ■ 


ΚΥΛΙΚΕΙΟ * 

■ ■■■■■ 


ΕΣΤΙΑΤΟΡΙΟ 

(ταβέρνα, 

οινομαγειρείο, 

ψαροταβέρνα) 

■ ■ ■ I 


ΨΗΤΟΠΩΛΕΙΟ 

(οβελιστήρίο, 

πιτσαρία, 

σνακ-μπαρ) 

■ ■ ■ 


ΜΙΚΤΑ 

ΚΑΤΑΣΤΗΜΑΤΑ 

/ 

■ ** ■ ■ · 


ΚΕΝΤΡΑ 

ΔΙΑΣΚΕΔΑΣΗΣ 

■ 


^ΑΝΑΨΥΚΤΗΡΙΟ * 
.^γαλακτοπωλείο, 
ρβελιστήριο) 

/(ΑΤΑΓΤΗΜΑΤΑ 

7 ΤΡΟΦΙΜΩΝ 

■ ■ ■ 

■ ■ ■ ■ 


ΥΠΕΡΑΓΟΡΕΣ 

ΤΡΟΦΙΜΩΝ 

■ 


ΑΠΟΘΗΚΕΣ 

■ 



Στις ζώνες ΑΚ1 και ΑΚ2 επιτρέπεται η εγκατάσταση κυλικείων μόνο σε 
συνοδεία επιτρεπόμενων χρήσεων (σχολεία, πολιτιστικά κτίρια κλπ.). 

Στη ζώνη ΓΚ1 επιτρέπεται π εγκατάσταση των παραπάνω χρήσεων μόνο σε 
ισόγειο και υπόγειο. 

5.7. Μεταβατικές Διατάξεις και Κυρώσεις για τις χρή¬ 
σεις 

α. Χρήσεις που υπάρχουν κατά τη δημοσίευση του πα¬ 
ρόντος Π.Δ. επιτρέπεται να συνεχίσουν να λειτουργούν 
κατά παρέκκλιση μόνο εφ' όσον διαθέτουν νόμιμη άδεια, 
κατάλληλο γι' αυτές χώρο, όπως ορίζουν οι σχετικές πολε- 
οδομικές και ειδικές διατάξεις. 

β· Δεν επιτρέπεται η εγκατάσταση καμμίας χρήσης που 
αναφέρεται στο παρόν διάταγμα, σε ενιαίο χώρο που προ- 
έκυψε από συνένωση διαφορετικών ιδιοκτησιών. Από 
αυτή τη διάταξη εξαιρούνται μόνον οι χρήσεις κοινωνικής 
υποδομής ή προγραμμάτων του Δημοσίου ή Ο.Τ.Α. μετά 
απά έγκριση της ΕΠΑΕ, και η κατοικία. 

γ. Στη χώνη πόλε ως (ΚΠ) επιτρέπεται η εγκατάσταση 
βιοτεχνιών και επαγγελματικών εργαστηρίων χαμηλής 
όχλησης με όριο ισχύος τους 15ΗΡ και 50Κνν. 

δ. Κάθε αλλαγή της χρήσης κτιρίου ή τμήματος του κατά 
παράβαση του παρόντος Π.Δ. είναι αυθαίρετη και υπάγε¬ 
ται στις σχετικές για τα αυθαίρετα διατάξεις όπως προσ¬ 
διορίζονται από το αρ. 22 του ΓΟΚ 85. 

Άρθρο 6 

Έλεγχος επιγραφών εκτός ορίου προστασίας. 

6.1 Ιδιαίτεροι όροι και περιορισμοί ισχύουν για τις όψεις 
των κτιρίων των μετώπων των οικοδομικών τετραγώνων 
που περιβάλλουν την Πλατ. Βασ. Γεωργίου, και τις οδούς 
Βασ. Κων/νου, Ελευθ. Βενιζέλου και Παν. Τααλδάρη στην 
εκτός ορίου προστασίας περιοχή. 

6.2. Στην ειδική αυτή περιοχή δεν επιτρέπεται οι επι¬ 
γραφές να καλύπτουν λειτουργικά στοιχεία του κτιρίου 
όπως στηθαία δωμάτων ανοίγματα κ.λ.π. 

6.3. Δεν επιτρέπεται η τοποθέτηση επιγραφών καθέ- 
τως προς το επίπεδο της όψης του κτιρίου εκτός από σή¬ 
ματα φαρμακείων με μόνο το σχήμα του σταυρού. 

6.4. Δεν επιτρέπεται η τοποθέτηση επιγραφών πλέον 
των 10 εκ. από την οικοδομική γραμμή ή την όψη του κτι¬ 
ρίου εάν βρίσκεται εν εσοχή. 

6.5. Στα αδόμητα οικόπεδα χωρίς χρήση και επί των πε- 
ριφράξεων δεν επιτρέπεται η τοποθέτηση διαφημιστικών 
επιγραφών ή επιγραφών που δεν καθιστούν ορατό το 
χώρο εντός του οικοπέδου από το δρόμο εκτός των περι¬ 
πτώσεων εργοταξίου που λειτουργεί κατόπιν εκδόσεως 
οικοδομικής άδειας, 

6.6. Στους κοινόχρηστους χώρους επιτρέπονται μόνον 
επιγραφές εγκεκριμμένες από αρμόδια αρχή για την ρύθ¬ 
μιση της κυκλοφορίας ή πληροφοριακές επιγραφές για τη 
στάθμευση ή τα μέσα μαζικής μεταφοράς αποκλεισμένων 
των διαφημιστικών επιγραφών. 

6.7. Φωτεινές επιγραφές επιτρέπονται μόνο μετά από 
έγκριση της αρμόδιας ΕΠΑΕ. 

6.8. Για τη χορήγηση αδείας για ανέγερση νέας οικοδο¬ 
μής ή επέκτασης ή άδειας κατάληψης πεζοδρομίου για 
επισκευές, υποβάλλονται σχέδια όψεων όπου φαίνονται 
οι θέσεις και τα μεγέθη των επιφανειών των επιγρα¬ 
φών. 

6.9. Επίσης στις περιοχές αυτές δεν επιτρέπεται η το¬ 
ποθέτηση διαφημίσεων στις ύψεις των κτιρίων. 

Άρθρο 7 

Κανονισμός Λειτουργίας Δικτύου Πεζοδρόμων. 

7.1. Σ’ όλη την έκταση της περιοχής μελέτης θεσπίζεται 
δίκτυο πεζοδρόμων όπως αυτοί φαίνονται στους αντίστοι¬ 
χους χάρτες. 


7.2. Οι οδοί που χαρακτηρίζονται ως αμιγείς πεζόδρο- 
μοι, προορίζονται για την αποκλειστική χρήση των πεζών. 
Σε κάθε είσοδο πεζοδρόμου ειδική πινακίδα αναγγέλει τη 
χρήση του δρόμου και προειδοποιεί για τον τρόπο λειτουρ¬ 
γίας του (ώρες τροφοδοσίας καταστημάτων κ.λ.π. 

7.3. Στους αμιγείς πεζόδρομους επιτρέπεται κατ' εξαί¬ 
ρεση: 

Όλο το 24ωρο. 

Η κυκλοφορία των αυτοκινήτων περιοχής Α' βοηθειών, 
των αυτοκινήτων που μεταφέρουν ασθενείς των απορριμ¬ 
ματοφόρων του Δήμου, των αυτοκινήτων της αστυνομίας 
και της πυροσβεστικής υπηρεσίας και των οχημάτων των 
Οργανισμών Κοινής Ωφελείας για την αντιμετώπιση περι¬ 
πτώσεων επείγουσας ανάγκης. Η κίνηση οχημάτων που 
εκτελοϋν μετακομίσεις οικοσυ σκευών από ή προς την πε¬ 
ριοχή, αυτοκινήτων μεταφοράς ετοίμου σκυροδέματος, 
αποκομιδής προϊόντων εκσκαφής ή κατεδαφίσεως καθώς 
και νεκροφόρου οχήματος. 

Όλο το 24ωρο με ειδική άδεια ισχύος ενός έτους: 

Η κίνηση επιβατικών αυτοκινήτων μεταφοράς υπερηλί¬ 
κων και αναπήρων. 

Η κίνηση αυτοκινήτων των παρόδιων κατοίκων ή επαγ¬ 
γελματικών εφ' όσον η κατοικία ή επαγγελματική εγκατά¬ 
σταση διαθέτει χώρο στάθμευσης εκτός οδού. 

7.4. Δεν επιτρέπεται η χρήση και η κατάληψη των πεζο¬ 
δρομίων - πεζοδρόμων και δρόμων για εξυπηρέτηση των 
καταστημάτων της περιοχής εκτός των σημείων που 
έχουν οριστεί από την Πολεοδομική Υπηρεσία. 

7.5. Η κίνηση στους πεζόδρομους γίνεται με τους ακό¬ 
λουθους όρους και περιορισμούς. 

Η ταχύτητα κίνησης των αυτοκινήτων δεν θα υπερβαίνει 
την ταχύτητα κίνησης των πεζών, οι οποίοι σε οποιαδή¬ 
ποτε περίπτωση έχουν προτεραιότητα. 

Απαγορεύεται η όπισθεν κίνηση των αυτοκινήτων, 
εκτός αν καθοδηγούνται από πεζό. 

Απαγορεύονται οι επί τόπου στροφές. 

Η σταύθμευση αυτοκινήτου τροφοδοσίας δεν θα παρε¬ 
μποδίζει την τροφοδοσία άλλων παροδίων. 

Αν αποδειχθεί ότι είναι ανάγκη για λόγους ασφαλείας, 
ανετότερης κυκλοφορίας ή προστασίας πεζών, η επιτρε¬ 
πόμενη κυκλοφορία των οχημάτων διανομής εμπορευμά¬ 
των μπορεί να απαγορευθεί σε ειδικές περιπτώσεις. 

Κάθε κάτοχος οχήματος υποχρεούται να αποζημιώσει 
το Δήμο βάσει προϋπολογισμού της τεχνικής του υπηρε¬ 
σίας, θεωρημένου από το Δήμαρχο, για τις ζημιές που τυ¬ 
χόν θα προκληθούν από την κυκλοφορία και τη στάθμευση 
του σχήματός του μέσα στη ζώνη των πεζοδρόμων. 
Άρθρο 8 

Γ ενικές Διατάξεις 

Οικοδομικές άδειες μέσα στην περιοχή του αρ. 1 του 
παρόντος, εκδίδονται, εκτελούνται ή αναθεωρούνται σύμ¬ 
φωνα με τα οριζόμενα από το αρ. 30 του ΓΟΚ 85. 

Άρθρο 9 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η ισχύς του παρόντος αρχίζει από την Δημοσίευσή του 
στην Εφημερίδα της Κυβερνήσεως. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Ξάνθη, 26 Σεπτεμβρίου 1995 
Ο Νομάρχης 

ΠΑΝΑΓΙΩΤΗΣ ΣΑΛΤΟ ΥΡΟΣ 

ΥΙ-Ι1 

νιιι^ι 

™«Γ 0 

ιχια ο Υι·-# 

ΑΚ2 


ΖΟΝΕΕΧΡΗΓΕΟΝ ΓΗΓ 




ΝΟΜΑΡΧΙΑ ΞΑΝΘΗΣ 
ΤΜΗΧΑ ΠΟΛΕΟΔΟΜΙΑΣ και 

Π Ο ΛΕΟ ΔΟΜΙΚΟΝ £♦ ΑΡΜΟΓΟΝ 

ΜΕΛΕΤΗ ΓΙΑ ΓΗΝ ΠΡΟΣΤΑΣΙΑ 
ΑΠΟΚΑΤΑΣΤΑΣΗ ΚΑΙ ΑΞΙΟΠΟΙΗΣΗ 
ΤΟΥ ΠΑΡΑΔΟΣΙΑΚΟΥ ΟΙΚΙΣΜΟΥ 
ΤΗΣ ΠΟΛΗΣ ΤΗΣ ΞΑΝΘΗΣ 

ΠΪ4ή» ΙΟΤ* 

ΡΥΜΟΤΟΜΙΚΟ ΕΧΕώΟ 

ΤΤ^·» Μλ ηχ I 

γφαςη 

I#—X Χι5» 

η-1.6.13 

■ΟΑΠΗΤΒ 

ΒΙ""*®ηΗ 

1Μ« 

ΓΠϋΡΓΑΤΕΣ 

«““Λ 

ΘΙΙΟ 


ΜΜ· 

■ιριιμ» 

■ 

1 


ΓΚ1 











8156 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤβΗ 

λειτουργούν καθημερινά από 8.00' έως 13.00’ 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωυούδΐ τηλ.: 52.48.188 

•Για φωτοαντίγραφα παλαιών τευχών στην οδό Σολωυού 51 τηλ.: 52.48.141 

•Τμήμα πληροφόρησης: Γκι τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δα μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Αηό 25 σελίδες και πάνω η τιμή πώλησης κάθε φύλλου (8σέλΛου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικόςσριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' . Δρχ. 20.000 

Δρχ. 

1.000 

β) » » 

» 

Β* 

χ 40.000 

» 

2.000 

Υ) » » 

» 

Γ* 

» 10.000 

X 

500 

δ) » » 

» 

Δ* 

» 40.000 

X 

2.000 

ε) » χ 

» 

Αναπτυξιακών Πράξεων 

» 25.000 

X 

1.250 

στ) » χ 

» 

Ν.Π.Δ.Δ. 

» 10.000 

X 

500 

ζ) » χ 

» 

ΠΑΡΑΡΤΗΜΑ 

» 5.000 

» 

250 

η) » λ 

» 

Δελτ. Εμπ.& Βιομ. Ιδ. 

» 10.000 

X 

500 

θ) » χ 

» 

Αν. Ειδικού Δικαστηρίου 

» 3.000 

X 

150 

ι) » χ 

χ 

Α.Ε. &Ε.Π.Ε. 

» 210.000 

X 

10.500 

ια) Για άλα τα Τεύχη εκτός ΤΑΕ-ΕΠΕ 

χ 110.000 

X 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























